CELEX: 62014TN0495
Language: da
Date: 2014-06-26 00:00:00
Title: Sag T-495/14: Sag anlagt den 26. juni 2014 — Theodorakis og Theodoraki mod Rådet

1.9.2014   
            
            
               DA
            
            
               Den Europæiske Unions Tidende
            
            
               C 292/52
            
         Sag anlagt den 26. juni 2014 — Theodorakis og Theodoraki mod Rådet
   (Sag T-495/14)
   2014/C 292/64
   Processprog: græsk
   
      Parter
   
   
      Sagsøgere: Georgios Theodorakis (Chania, Grækenland) og Maria Theodoraki (Chania, Grækenland) (ved advokaterne B. Christianos og S. Paliou)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Sagsøgte tilpligtes at betale sagsøgerne 1 4 31  193,58 EUR i erstatning for det tab, som sagsøgerne har lidt som følge af sagsøgtes retsstridige handlinger med renter regnet fra den ulovlige afhændelse af deres indskud (29.3.2013) og indtil afsigelsen af dommen i denne sag og med morarenter fra afsigelsen af dom i denne sag, og indtil beløbet er betalt fuldt ud.
            
         
               —
            
            
               Subsidiært tilpligtes sagsøgte at betale sagsøgerne 4/5 af det ovenfor nævnte beløb, dvs. 1 1 44  954,86 EUR som erstatning for det tab, de har lidt som følge af sagsøgtes retsstridige handlinger med renter regnet fra den ulovlige afhændelse af deres indskud (29.3.2013) og indtil afsigelsen af dommen i denne sag og med morarenter fra afsigelsen af dom i denne sag, og indtil beløbet er betalt fuldt ud.
            
         
               —
            
            
               Mere subsidiært fastsætter Retten det beløb, som sagsøgte skal betale sagsøgerne i erstatning for det tab, sagsøgerne har lidt som følge af sagsøgtes retsstridige handlinger.
            
         
               —
            
            
               Sagsøgte tilpligtes at betale sagsøgerne 50  000 EUR som erstatning for den ikke-økonomiske skade, som sagsøgerne har lidt som følge af tilsidesættelsen af princippet om ligebehandling.
            
         
               —
            
            
               Sagsøgte tilpligtes at betale sagsøgerne 50  000 EUR i erstatning for den ikke-økonomiske skade, som de har lidt som følge af tilsidesættelsen af retten til en effektiv domstolsbeskyttelse.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har nedlagt påstand om, at Den Europæiske Unions Ret, der er kompetent i medfør af artikel 268 TEUF, tilkender sagsøgerne erstatning i henhold til artikel 340, stk. 2, TEUF for det tab, de har lidt som følge af sagsøgtes retsstridige handlinger.
   Sagsøgerne gør gældende, at tabet indtrådte, da sagsøgte ved en overskridelse af grænserne for sine beføjelser og tilsidesættelse af den afledte EU-ret og generelle EU-retlige principper pålagde og følgelig var skyld i en reduktion af sagsøgernes bankindskud i Cypres Popular Bank Public Co Ltd., eller under alle omstændigheder var medvirkende hertil.
   Sagsøgerne gør navnlig gældende, at sagsøgte har tilsidesat følgende grundlæggende rettigheder og generelle EU-retlige principper:
   
               —
            
            
               For det første tilsidesættelse af ejendomsretten.
            
         
               —
            
            
               For det andet tilsidesættelse af princippet om ligebehandling.
            
         
               —
            
            
               For det tredje tilsidesættelse af sagsøgernes ret til en effektiv domstolsbeskyttelse og af retssikkerhedsprincippet.
            
         
               —
            
            
               Sagsøgerne gør gældende, at de i retspraksis fastsatte betingelser for at sagsøgte kan påføres et ansvar uden for kontraktforhold med henblik på erstatning for det tab de har lidt, er opfyldt.